Conform prevederilor ***Codului drepturilor și obligațiilor studentului și Regulamentului privind activitatea profesională a studenților de la ciclurile de studii universitare de licență și de masterat din UVT***:

* **Prelungirea de școlaritate** – cererea în vederea prelungirii de școlaritate se depune cu cel puțin 5 zile lucrătoare înainte de începerea anului universitar **(termen limită: 19 septembrie 2025)**.

Taxa de prelungire se achită în termen de **3 zile lucrătoare** de la primirea notificării din partea InfoCentrului studențesc / Centrului de gestiune a școlarității cu privire la configurarea acesteia.

Taxele de recontractare și reexaminare se achită, în cazul studenților aflați în prelungire de studii, în **primele 5 zile lucrătoare de la începutul anului universitar (termen limită: 3 octombrie 2025)**. În cazul neachitării taxelor în termenul stabilit, cererea de prelungire rămâne fără efecte, studentul urmând a fi exmatriculat.

* **Repetarea de studii** – cererea în vederea repetării de studii se depune cu cel puțin 5 zile lucrătoare înainte de începerea anului universitar (**termen limită: 19 septembrie 2025**).

Taxa de repetare se achită în termen de **3 zile lucrătoare** de la primirea notificării din partea InfoCentrului studențesc / Centrului de gestiune a școlarității cu privire la configurarea acesteia.

Taxele de recontractare și reexaminare se achită, în cazul studenților aflați în repetare de studii, în **primele 5 zile lucrătoare de la începutul anului universitar (termen limită: 3 octombrie 2025)**. În cazul neachitării taxelor în termenul stabilit, cererea de repetare rămâne fără efecte, studentul urmând a fi exmatriculat.

* **Reînmatricularea la studii** – cererea în vederea reînmatriculării la studii se depune cu cel puțin 5 zile lucrătoare înainte de începerea anului universitar **(termen limită: 19 septembrie 2025)**.

Taxa de reînmatriculare se achită în termen de **3 zile lucrătoare** de la primirea notificării din partea InfoCentrului studențesc / Centrului de gestiune a școlarității cu privire la configurarea acesteia.

Taxele de recontractare și reexaminare se achită, în cazul studenților reînmatriculați, în primele **5 zile lucrătoare de la începutul anului universitar (termen limită: 3 octombrie 2025)**. În cazul neachitării taxelor în termenul stabilit, cererea de reînmatriculare rămâne fără efecte.

Reînmatricularea se realizează cu **echivalarea de către comisia de recunoaștere și echivalare care funcționează la nivelul facultății a disciplinelor promovate anterior de student** și **alinierea la planul de învățământ** aferent promoției alături de care este reînmatriculat.

* **Întreruperea studiilor** – cererea de întrerupere a studiilor se depune cu cel puțin 15 zile calendaristice înainte de începerea anului universitar **(termen limită: 14 septembrie 2025)**.
* **Reluarea studiilor** – cererea de reluare a studiilor întrerupte se depune cu cel puțin 15 zile calendaristice înainte de începerea anului universitar **(termen limită: 14 septembrie 2025)**.

La reluarea studiilor, studenții vor semna un act adițional la contractul de studii, **vor contracta suplimentar disciplinele din anii de studii anteriori din planul de învățământ** al programului de studii la care sunt înmatriculați aferent promoției cu care reiau studiile **pe care nu le-au studiat/promovat**, dacă este cazul, beneficiază de **recunoașterea examenelor promovate** până la momentul întreruperii, în baza Sistemului de credite transferabile, și vor intra în procedura de **reclasificare pe locuri finanțate de la bugetul de stat și cu taxă**.

Toate cererile menționate mai sus se depun online, la InfoCentrul studențesc, prin intermediul **ACESTUI FORMULAR**. Toate taxele aferente acestor procese se achită online, prin intermediul platformei StudentWeb *(secțiunea Financiar -> Plăți),* din profilul instituțional al fiecărui student, cu excepția celor de reînmatriculare, repetare și prelungire de studii, care se achită prin intermediul site-ului https://plationline.uvt.ro. Totodată, vă reamintim că toți studenții care sunt nevoiți să **recontracteze** o disciplină în anul universitar 2025-2026, **indiferent de semestrul în care se studiază**, trebuie să achite taxa recontractare aferentă în **primele 5 zile lucrătoare de după începerea anului universitar (termen limită: 3 octombrie 2025)**.